google/wiki40b huggingface dataset:
जाल नियतकालिक

जाल नियतकालिक छापेखाने में परंपरागत रूप से कागज़ पर छापे जाने की बजाय अंतर्जाल (world wide web) पर इलेक्ट्रानिक माध्यम से स्थापित की जाती है। अंतर्जाल पर स्थित होने के कारण इसको दुनिया के किसी भी कोने से अपने कंप्यूटर पर पढ़ा जा सकता है। इसमें आलेख और चित्रों के साथ-साथ ध्वनि और चलचित्रों का भी समावेश किया जा सकता है। इसकी देखभाल के लिए एक संपादक मंडल भी होता है। इसके प्रकाशन का समय निर्धारित होता है जैसे साप्ताहिक, पाक्षिक, मासिक या द्विमासिक। जो साहित्य आंतरजालपर नियमित रूप से प्रकाशित होता हैं, उसे जाल नियतकालिक कहते हैं। इसीलिए हिंदी चिठ्ठे भी जाल पत्रिका कहलवाते हैं।
निरंतर नामक जाल नियतकालिक के उदय के पश्चात ब्लॉगज़ीन शब्दावली का भी प्रयोग होने लगा है जिसका आशय है पत्रिका और ब्लॉग के तत्वों, जैसे पाठक का किसी लेख पर फार्म का उपयोग कर टिप्पणी कर पाना, का मिलाप।
कुछ जाल नियतकालिक परंपरागत रूप से मुद्रित भी होते हैं, जैसे हंस और वागार्थ, यानि इनका प्रिंट एडीशन या अंक भी निकलता है। कई जाल नियतकालिक अपने अंतर्जाल और छपे अंकों की सामग्री में फर्क भी रखते हैं क्योंकि दोनों माध्यमों के पाठकों के पठन का ढंग अलग होता है।
माईक्रोसॉफ्ट फ्रंटपेज जैसे वेब पब्लिशिंग के औजारों के अलावा अंतर्जाल पत्रिकाएं प्रकाशित करने के लिये संप्रति ड्रीम वीवर और जूमला या ड्रूपल जैसे सी.एम.एस भी बाज़ार में उपलब्ध हैं।
ऊदबिलाव

परिचय

ऊद मांसाहारी गण का ढाई तीन फुट लंबा स्तनधारी जीव है जो अपना अधिक समय पानी में ही बिताता है। यह जल और स्थल दोनों पर बड़ी खूबी से तैर और चल लेता है। इसकी कई जातियाँ यूरोप तथा एशिया में फैली हुई जहाँ ये नदियों, झीलों और बड़े तालाबों के किनारे कई मुँहवाले बिल बनाकर रहती हैं।
ऊद का शरीर लंबा, टाँगें छोटी, सर चपटा और थूथन चौड़ा होता है। इसकी आँखें छोटी, मूँछे घनी और कान छोटे तथा गोलाकार होते हैं। पैरों की उँगलियाँ बत्तखों की तरह जालपाद होती हैं और पंजों में तेज नाखून रहते हैं। इनके शरीर का ऊपरी भाग कत्थई लिए भूरा और नीचे का सफेद रहता है। शरीर के बड़े वालों के नीचे छोटे और घने बालों की एक तह रहती है जिसका रंग सफेदी लिए रहता है। नर का भार १०-१२ किलो और मादा का लगभग ८ किलो रहता है। नर मादा से कुछ बड़ा होता है।
ऊद की लुट्रा नाम की जाति संसार में सबसे अधिक संख्या में पाई जाती है। उत्तरी अमरीका में इसका स्थान लुट्रा कैनाडेन्सिस तथा दक्षिणी अमरीका, अफ्रीका और एशिया के दक्षिणी भागों में अन्य जातियाँ ले लेती हैं, परंतु इनकी आकृति तथा स्वभाव में अधिक भेद नहीं होता।
ऊद बहुत खिलाड़ी जीव हैं, जो पानी के भीतर मछलियों की तरह तैर लेते हैं। ये प्राय : ५-७ के समूह में रहते हैं और पानी में घेरा डालकर मछलियों का शिकार करते हैं। इनका मुख्य भोजन तो मछली ही है, परंतु ये पानी की चिडियाँ, छोटे जानवर, घोघें, कटुए तथा कीड़े मकोड़ों से भी अपना पेट भरते हैं। मादा अपने बिल में मार्च अप्रैल में दो तीन बच्चे जनती है जिनकी आँखें कुछ दिनों बाद खुलती हैं। ये बच्चे बहुत आसानी से पालतू हो जाते हैं और अपने मालिक के पीछे-पीछे कुत्तों की तरह फिरा करते हैं।
ऊद की एक जाति इनहाइड्रा लुट्रिस प्रशांत महासागर के उत्तरी भागों में कैलिफ़ोर्निया से अलास्का तक पाई जाती है। ये समुद्री ऊद लगभग ५ फुट लंबे होते हैं और इनका ऊर्णजिन (फ़र) संसार में सबसे सुंदर माना जाता है। इसी कारण इनका इतना शिकार हुआ कि यदि समय से इनके शिकार पर प्रतिबंध न लग गया होता तो अब तक इनका लोप हो गया होता।
समुद्री ऊद भूमि पर बहुत कम जाते हैं और बहुधा अपनी अगली टाँगों को सीने पर रखकर पानी में चित्त होकर तैरते रहते हैं। इनका भी मुख्य भोजन मछली है।
उत्तर मध्य क्षेत्र सांस्कृतिक केन्द्र

उत्तर मध्य क्षेत्र सांस्कृतिक केन्द्र

भारतीय सांस्कृतिक संपदा अभूतपूर्व है। आर्थिक एवं प्रौद्योगिकीय परिवर्तन सांस्कृतिक परिदृश्य को निरन्तर बदलते रहते हैं। कला के कई स्वरूप और सांस्कृतिक अभिव्यक्तियाँ संक्रमण के ऐसे संदर्भों में लुप्त हो जाते हैं। अत: हमारे वंशागत मूल्यों और समृध्द सांस्कृतिक विरासत के संरक्षण और संवर्धन के लिए एक तंत्र की स्थापना अनिवार्य हो जाती है। इसी उद्देश्य के साथ क्षेत्रीय सांस्कृतिक केन्द्रों की स्थापना की गई।

संरचना

23 मार्च 1985 को भारत के प्रधानमंत्री ने अपने उत्तरी क्षेत्र के हुसैनीवाला में क्षेत्रीय सांस्कृतिक केन्द्रों की स्थापना की घोषणा की। सात क्षेत्रीय सांस्कृतिक केन्द्रों की अवधारणा को विस्तार 7 वीं पंचवर्षीय योजना में प्राप्त हुआ। इन केन्द्रों की स्थापना क्षेत्रीयता एवं भाषायी सीमाओं को पाटने उसे बढ़ावा देने तथा सदस्य राज्यों की शैलियों व संस्कृतियों में अंर्तसम्बन्ध स्थापित कर भारत की संगठित संस्कृति के प्रोत्साहन के ध्येय से की गई। 
इन केन्द्रों के मुख्यालय सामान्यतया राज्य की राजधानियों से दूर स्थित हैं। (कोलकाता में पूर्वी क्षेत्र सांस्कृतिक केन्द्र को छोड़ कर) स्थान के चयन का मानदंड स्थान का परंपरागत सांस्कृतिक होना जनता की वहाँ तक पहँच होना है। संस्थागत रूप से प्रत्येक केन्द्र के पास एक परिसर होता है जिसमें प्रदर्शिनियों के लिए वीथियाँ, मंच कलाओं के लिए सुविधाएँ, प्रेक्षागृह, अभिलेखागार, पुस्तकालय इत्यादि शामिल होते हैं।
उत्तर प्रदेश, मध्य प्रदेश, राजस्थान, हरियाणा, बिहार एवं दिल्ली राज्यों के लिए बने उत्तर मध्य क्षेत्र सांस्कृतिक केन्द्र का कार्यालय 14 सी.एस.पी.सिंह मार्ग इलाहाबाद -211001 में है। इसके संपर्क नंबर हैं-0532-2624475 2622833 (0532) PBX: 2623698 011-23318016 फेक्स-0532- 2623720
कान फ़िल्मोत्सव २०१४

६७वाँ वार्षिक कान फ़िल्मोत्सव १४ से २५ मई २०१४ तक आयोजित किया गया। न्यूजीलैण्ड के फ़िल्म निर्देशक जेन कैंपियन मुख्य प्रतियोगिता ज्यूरी (पंच) के मुखिया रहीं। पाम डओर का पुरस्कार तुर्की फ़िल्म विंटर स्लीप को मिला।
यह महोत्सव बहुप्रतिक्षित फ़िल्म ग्रेस ऑफ़ मोनाको से आरम्भ हुआ। इस फ़िल्म का निर्देशन ओलिवियर डाहान ने किया है और इसमें निकोल किडमैन ने ग्रेस केली का किरदार निभाया है। फ़िल्म सर्गियो लियोन द्वारा निर्देशित १९६४ की फ़िल्म ए फिस्फुल ऑफ़ डॉलर्स का ४के संस्करण समापन रात को प्रदर्शित की गया। यूरोपीय संसद चुनावों के कारण २५ मई २०१४ के स्थान पर २४ मई २०१४ को ही पाम डओर विजेता की घोषणा की गई और अन सर्टेन रिगार्ड की घोषणा २३ मई को की गई। समारोह के पोस्टर १९६३ की फेडरिको फेलिनी की फ़िल्म ओत्तो ए मोज़्ज़ो (आठ और आधा) के अभिनेता मार्चेलो मास्त्रोयानी ने चित्रित किया।
मुख्य प्रतियोगिता सहित २०१४ के महोत्सव के लिए फ़िल्मों का आधिकारिक चयन १७ अप्रैल २०१४ को घोषित किया गया। फ्रांसीसी अभिनेता लैम्बर्ट विल्सन ने उद्घाटन और समापन समारोह मेजबानी की।
बीमारू राज्य

बीमारू (BIMARU) शब्द मूलतः भारत के चार राज्यों बिहार, मध्य प्रदेश, राजस्थान, और उत्तर प्रदेश.के अंग्रेजी नाम के पहले अक्षर से गढ़ा गया एक शब्द है। इस शब्द (ऐक्रनिम) का सर्वप्रथम प्रयोग आशीष बोस ने 1980 के दशक के मध्य में किया था। बीमारू शब्द वस्तुतः हिन्दी शब्द "बीमार" से संबंधित है। 

ऐतिहासिक पृष्ठभूमि

1980 के दशक के मध्य में एक आर्थिक विश्लेषक आशीष बोस ने बीमारू शब्द का प्रयोग तत्कालीन प्रधानमंत्री श्री राजीव गांधी को प्रस्तुत एक पेपर में किया था। कई अध्ययनों, यू.एन. के अध्ययन सहित, से पता चलता है कि बीमारू राज्यों के प्रदर्शन ने भारत के सकल घरेलू उत्पाद की संवृद्धि दर को नकारात्मक तौर पर प्रभावित किया है।
टेक्नोमोडी

टेक्नोमोडी  हिंदी भाषा में ब्लॉग वेबसाइट  है, जिसमे आप लोगो को फ्यूचर की लेटेस्ट टेक्नोलॉजी, वेबसाइट डेवलपमेंट, ग्राफ़िक्स डिज़ाइन और लेटेस्ट स्मार्टफोन, इन सब के बारे में अपडेट न्यूज़ मिलती रहेगी।
विजयलक्ष्मी रविंद्रनाथ

शिक्षा और करियर

रविंद्रनाथ ने बीएससी और एमएससी की डिग्री आंध्रप्रदेश विश्वविद्यालय से हासिल की साथ ही में १९८१ में मैसूर विश्वविद्यालय से बायोकेमिस्ट्री में पीएचडी की उपाधि हासिल की। उन्होंने अम्रीका में नेशनल कैंसर इंस्टीटूट में एक पोस्ट डोक्टरेट फेलो की तरह भी काम किया। वह नेशनल इंस्टीट्यूट ऑफ मैन्टल हेल्थ एंड न्यूरोसाइंसेस, बैंगलोर में शामिल हुई, जहां उन्होंने मानव मस्तिष्क की चयापचय क्षमता का अध्ययन किया, विशेषकर मनोवैज्ञानिक दवाओं और पर्यावरणीय विषाक्त पदार्थों का अध्यन किया।
बांग्लादेशी संसद के अध्यक्ष

चुनाव

सभापति का चुनाव, प्रक्रिया के नियमों के अनुसार होता है। वेस्टमिंस्टर प्रणाली पर आधारित किसी भी व्यवस्था के अनुरूप ही बांग्लादेश की संसद के सभापति का चुनाव भी सदस्यों द्वारा ही होता है। सदन की पहली बैठक निवर्तमान सभापति की अध्यक्षता में बैठती है। इस बैठक में अध्यक्ष महोदय(या उनकी गैरमौजूदगी में उपाध्यक्ष महोदय), नव निर्वाचित सदन के नए अध्यक्ष व उपाध्यक्ष के चुनाव नियमों के आधार पर करने की प्रक्रिया शुरू करते हैं, एवं यह चुनाव निवर्तमान सभापति की अध्यक्षता में ही किया जाता है। बहरहाल, नियमों के अनुसार, एक व्यक्ति अपने स्वयं के चुनाव की अध्यक्षता नहीं कर सकता है। नए अध्यक्ष व उपाध्यक्ष के चुनाव के पश्चात सदन को अनुकल के लिए स्थगित कीया जाता है एवम नए पदाधिकारियों को पद की शपथ दिलाई जाती है। इसके पश्चात सदन पुनः लय अध्यक्ष की अध्यक्षता में बैठती है।

कार्यकाल

बांग्लादेश की राजनीतिक परंपरा में, अध्यक्ष व उपाध्यक्ष को शपथ ग्रहण करने के साथ ही पद-ग्रहित मान लिया जाता है। अध्यक्ष को, बांग्लादेश के राष्ट्रपति, पद की शपथ दिलाते हैं। सदन के अन्य सामान सांसदों के विपरीत, राष्ट्रीय संसद के अध्यक्ष व उपाध्यक्ष अपने पद पर तब तक विराजमान रहते हैं जब तक उनके संबंधित उत्तराधिकारी पद पर विराजमान नहीं होते(आमतौर पर नए संसद के निर्वाचन के पश्चात)। बांग्लादेश की संवैधानिक व्यवस्था के अनुसार जैसे ही कार्यवाहक सरकार सत्ता पर आती है वैसे ही, प्रधानमंत्री, अन्य कैबिनेट मंत्री, सत्ता पक्ष के नेता, नेता विपक्ष एवं संसद के मुख्य सचेतक व अन्य सचेतकों को पद सेवानिवृत्त मान लिया जाता है। केवल अध्यक्ष और उपाध्यक्ष ही क्रमिक सदनों के बीच एक कड़ी की तौर पर बने रहते हैं।
चुम्बकीय आघूर्ण

किसी चुम्बक का चुम्बकीय आघूर्ण (magnetic moment) वह राशि है जो बताती है कि उस चुम्बक को किसी वाह्य चुम्बकीय क्षेत्र में रखने पर वह कितना बलाघूर्ण अनुभव करेगा। छद़ चुम्बक, एक लूप जिसमें विद्युत धारा बह रही हो, परमाणु का चक्कर काटता इलेक्ट्रॉन, अणु, ग्रह आदि सभी का चुम्बकीय आघूर्ण होता है।
इमाद अद-दीन अल-इस्फाहानी

मुहम्मद इब्न हमद इस्फ़हानी (1125 - 20 जून, 1201) (फारसी: محمد ابن حامد اصفهانی), अधिक लोकप्रिय रूप से इमाद अद-दीन अल-इस्फ़हानी (फारसी: عماد الدین اصفهانی) के रूप में जाना जाता है (अरबी: عماد الدين الأصفهاني (51 9 -13 रमजान 597)), एक फारसी  इतिहासकार, विद्वान और राजनीतिज्ञ थे। उन्होंने अपने कई ऐतिहासिक कार्यों  के साथ अरबी कविता का मूल्यवान पौराणिक कथा छोड़ी और ज़ेंगिद और अय्यूबिड काल के दौरान पत्रों के एक व्यक्ति के रूप में काम किया।
ध्रांगध्रा रियासत

ध्रांगध्रा रियासत भारत में ब्रितानी शासनकाल में एक देशी रियासत थी। ध्रांगध्रा नगर (सुरेन्द्रनगर जिला, गुजरात) इसकी राजधानी थी।
सिद्धान्त कर्णिक

सिद्धान्त कर्णिक एक भारतीय फिल्म अभिनेता हैं।
मैग्नेट्रॉन

मैग्नेट्रॉन अधिक शक्ति की सूक्ष्मतरंगें पैदा करने वाली एक निर्वात नलिका (वैक्युम ट्यूब) है। इसमें एलेक्ट्रॉनों की धारा (स्ट्रीम) पर चुम्बकीय क्षेत्र की सक्रिया से सूक्ष्मतरंगें उत्पन्न की जाती हैं। आजकल इनका उपयोग माइक्रोवेव ओवेन, एवं रडार के विभिन्न रूपों में प्रयुक्त होता है। इन किरणों की खोज 1888 ईस्वी में वैज्ञानिक हर्टज  ने की थी।

इतिहास

आधुनिक समय में प्रयुक्त मैग्नेट्रॉन वास्तव में 'अनुनादी कोटर मैग्नेट्रॉन' (रेज़ोनेन्ट कैविटी मैग्नेट्रॉन) है। यह अपने पूर्ववर्ती मैग्नेट्रॉन ट्यूब का परिवर्तित रूप है जिसका विकास सन् १९४० में रन्डाल एवं बूट (Randall and Boot) ने किया था। इस आविष्कार के कारण सेंटीमीटर-बैण्ड रडार का निर्माण सम्भव हुआ (व्यावहारिक बन गया)।
शर्मा बन्धु

सम्मान

1989 में शर्मा बंधुओं को उत्तर प्रदेश सरकार द्वारा संगीत नाटक अकादमी पुरस्कार से सम्मानित किया गया। शर्मा बंधु आकाशवाणी तथा दूरदर्शन के साथ 1975 से जुड़े रहे हैं तथा सर्वकालीन प्रसिद्धतम कलाकारों में इनकी गिनती होती है।
ट्रायथलन

ट्रायथलन एक बहु-खेल प्रतिस्पर्धा हैं जिसमें तीन सतत और अनुक्रमिक सहनशक्ति की प्रतिस्पर्धाओं को पूरा करना शामिल होता है। हालांकि खेल के कई रूप मौजूद हैं, परन्तु ट्रायथलन के अपने सर्वाधिक लोकप्रिय रूप में लगातार विभिन्न दूरी की तैराकी, साइकिल चालन और दौड़ना शामिल है।
१८६१ ईसा पूर्व

१८६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भक्ति थापा

जन्म

उनका जन्म सन् १७४१ में लमजुंग जिल्ला, नेपालमें क्षत्रिय पुँवर कुलमें हुआ था।

नेपाल-अंग्रेज युद्ध

नेपाल-अंग्रेज युद्धमें ७४ वर्ष के वृद्ध उमरमें देऊथल किलामें सेनाके नायक थे। सर्वोच्च कमाण्डर बडाकाजी अमर सिंह थापा को अपने पोते देकर वृद्ध भक्ति थापा शहादत प्राप्त करने के लिए आगे बडे। देउथलके किलेमें अंग्रेजी तोपके शिकार होकर वीरगति प्राप्त किया। अंग्रेजो ने दोशला पेहनाकर उनके लाश को इज्जत से गोरखाली गढमें दिया था।
अल्फ़ा लीब्राए तारा

पारम्परिक भारतीय नाम

अल्फ़ा लीब्राए और बीटा लीब्राए संस्कृत में विशाख नामक नक्षत्र कहलाते हैं। अथर्व वेद में यह दो तारे समृद्धि के प्रतीक माने गए हैं।

बहुतारा मंडल

अल्फ़ा लीब्राए को दूरबीन से देखने पर पहले एक द्वितारा दिखता है, जिसके कम रोशन सदस्य को α1 लीब्राए (α1 Librae) और अधिक रोशन सदस्य को α2 लीब्राए (α2 Librae) बुलाया जाता है। यह दोनों एक दूसरे से 5400 खइ की दूरी रखते हैं। अधिक शक्तिशाली दूरबीन से α1 लीब्राए और α2 लीब्राए दोनों स्वयं द्वितारे ज्ञात होते हैं, यानि यह एक चतुर्तारा मंडल है। एक अन्य तारा केयू लीब्राए (KU Librae) भी इन तारों के साथ गुरुत्वाकर्षक रूप से बंधा हुआ प्रतीत होता है और यदि यह सत्य है तो यह कुल मिलाकर एक पंचतारा मंडल है। मंडल के दो सर्वाधिक तेजस्वी तारों में एक A3-श्रेणी का श्वेत तारा और दूसरा F4-श्रेणी का एक तारा है। सम्भव है कि यह सभी तारे लगभग 20 करोड़ वर्ष पूर्व एक साथ ही विकसित हुए थे।
और प्यार हो गया (धारावाहिक)

कहानी

ये कहानी राजस्थानी व्यापारी परिवार में जन्मी अवनी की है, जिसे राज से प्यार हो जाता है।
अवनी का बड़ा भाई, अक्षत (जो अपने पिता की तरह सफल व्यापारी है) अपनी प्रेमिका, अर्पिता की तस्वीर चुपके से अपनी माँ, भावना के चुने हुए तस्वीरों के साथ रख देता है। सभी को ऐसा दिखाता है जैसे उसकी शादी अरेंज मैरेज है। पर शादी से पहले ये बात अवनी को पता चल जाती है, पर वो उन दोनों का शादी न टूट जाये, इस कारण ये बात सभी से छुपा देती है। अपनी बहन, अर्पिता की शादी में राज मदद करता है, जिससे राज और अवनी काफी करीब आ जाते हैं।
राज के प्यार को अवनी स्वीकार नहीं करती, क्योंकि उसे डर लगता है कि सारा परिवार इस रिश्ते को स्वीकार नहीं करेगा। कई सारी समस्याओं के बाद परिवार वाले शादी के लिए मान जाते हैं।
अवनी और राज को बाद में पता चलता है कि अवनी की माँ (जिसका असली नाम संगीता है) और राज के पिता एक दूसरे से प्यार करते थे। संगीता के परिवार वाले उनकी शादी से साफ साफ मना कर पुरोहित परिवार के हर सदस्य को मार देते हैं।
असल में पुरोहित परिवार की मौत विराट के खेल का हिस्सा होता है। संगीता के थप्पड़ मारने का बदला लेने के लिए, विराट ये खेल खेलता है। इस योजना के बारे में आभास को पता चल जाता है और सच्चाई छुपाने के लिए वो उसकी हत्या कर देता है। राज और अवनी मिल कर विराट के अपराधों का पर्दा फ़ाश कर देते हैं और उसे जेल भेज देते हैं। उसके बाद दोनों परिवार खुशी खुशी रहते हैं।
जीवन विज्ञान संस्थान, भुवनेश्वर

जीव विज्ञान संस्थान (The Institute of Life Sciences (ILS)), भुवनेश्वर की शुरूआत ए॰ दशक पहले हो गई थी। यह अवश्य ही उड़ीसा सरकार के विज्ञान तथा प्रौद्योगिकी विभाग की दूरदर्शी पहल थी। जीव विज्ञान ने विज्ञान की विभिन्न विधाओं में से शोध के ए॰ प्रमुख क्षेत्र के रूप में इक्कीसवीं शताब्दी में कदम रखने के लिए॰पर्याप्त क्षमता पहले ही प्राप्त कर ली थी। वास्तव में, यह उचित समय था कि जैव विज्ञान के उन्नत क्षेत्रों में अध्ययन चलाने वाले ए॰ केन्द्र की स्थापना उड़ीसा में की जाए।
यह संस्थान अपनी समस्त आशाओं ए॰ं प्रत्याशाओं, चुनौतियों ए॰ं अवसरों के साथ नई सहस्राब्दि का समाना करने को तैयार है। नई सहस्राब्दि में जीवविज्ञान से यह आशा की जाती है कि वह मानवीय यातनारओं ओर मानव जीवन के स्तर को सुधारने के दिशा में महत्वपूर्ण योगदान देगा। जीवविज्ञान संस्थान ने, सही अर्थ में, इन चुनौतियों को अपने लक्ष्यों तथा अवसरों के रूप में स्वीकार कर लिया है। संस्थान ने कृषि, श्वास्थ्य तथा पर्यावरण से संबंधित आण्विक जीवविज्ञान और जैवप्रौद्योगिकीय अनुसंधान आरम्भ कर दिया है।
प्रवाल द्वीप

प्रवाल द्वीप एक अंगूठी के आकार की मूंगा चट्टान है, जो आंशिक या पूर्ण रूप से खारे पानी से घिरा रहता हैI इसके किनारों पर मूंगा द्वीप होते हैI प्रवाल द्वीप प्रायः समुद्र में आंशिक रूप से डूबे हुए सुसुप्त ज्वालामुखियों या समुद्री पर्वतो के ऊपर स्थित होते हैंI
शिवसागर

इतिहास

13 वीं शताब्दी में युन्नान क्षेत्र से चीन के ताई बोलने वाले अहोम लोग इस इलाके में आए 18 वीं शताब्दी में शिवसागर अहोम साम्राज्य की राजधानी था। उस समय यह रंगपुर कहलाता था। उस काल के कई मंदिर मौजूद है।

यातायात और परिवहन

राष्ट्रीय राजमार्ग और पूर्वोत्तर सीमांत रेलवे पर स्थित यह शहर अब चाय प्रसंस्करण केंद्र है।

कृषि और खनिज

चाय के साथ आसपास के क्षेत्रों में चावल, रेशम, सरसों और लकड़ी का उत्पादन होता है।

जनसंख्या

2001 की जनगणना के अनुसार इस क्षेत्र की जनसंख्या 54,482 है, ज़िले की कुल जनसंख्या 10,52,802 है।
बक्शीगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बक्शीगंज उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
दुवागढी

जनसंख्या

नेपाल के २००१ का जनगणना अनुसार दुवागढी का जनसंख्या ८६६६ है। इसमै पुरुष ५०% और महिला ५०% है।
बाघारपाड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बाघारपाड़ा उपजिला बांग्लादेश के दक्षिण-पश्चिमी भाग में, खुलना विभाग के यशोर जिले में स्थित है।
बहरीन की जनसांख्यिकी

बहरीन की आबादी की जनसांख्यिकीय विशेषताओं के बारे में है, जिसमें जनसंख्या घनत्व, जातीयता, शिक्षा स्तर, जनसंख्या का स्वास्थ्य, आर्थिक स्थिति, धार्मिक संबद्धता और जनसंख्या के अन्य पहलुओं शामिल हैं। बहरीन की अधिकांश आबादी दो प्रमुख शहरों, मनामा और अल मुहर्रक में केंद्रित है। 2010 की जनगणना के मुताबिक 70.2% आबादी मुस्लिम हैं, ईसाई बहरीन में दूसरा सबसे बड़ा धार्मिक समूह है, जिसकी आबादी 14.5% है और हिंदू 9.8% और बौद्ध 2.5% बनाते हैं। बहरीन में 4 प्रमुख धर्म इस्लाम, ईसाई धर्म, हिंदू धर्म और बौद्ध धर्म हैं जो बहाई, सिख और ड्रुज़ समेत कई अन्य धर्मों के साथ हैं।

जातीय समूह

बहरीनिस की जातीयता के बारे में, 31 मई 1983 को प्रकाशित एक फाइनेंशियल टाइम्स लेख में पाया गया कि "बहरीन धार्मिक और नस्लीय रूप से एक बहुभाषी राज्य है। पिछले दस वर्षों के अस्थायी आप्रवासियों को छोड़कर, द्वीप पर कम से कम आठ या नौ समुदाय हैं" । गैर-नागरिक बहरीन की आबादी से अधिक आबादी बनाते हैं, जिसमें आप्रवासियों की कुल जनसंख्या का लगभग 55% हिस्सा होता है। उनमें से, विशाल बहुमत दक्षिण और दक्षिणपूर्व एशिया से आते हैं: विभिन्न मीडिया रिपोर्टों और सरकारी आंकड़ों के मुताबिक 2005-2009 के बीच लगभग 290,000 भारतीय, 125,000 बांग्लादेशियों, 45,000 पाकिस्तानी, 45,000 फिलिपिनो, और 8,000 इंडोनेशियाई।

धर्म दर

इस्लाम आबादी का 70.2% आबादी वाला आधिकारिक धर्म है। वर्तमान जनगणना डेटा बहरीन के अन्य धर्मों के बीच अंतर नहीं करता है, लेकिन लगभग 1000 ईसाई नागरिक और लगभग 40 यहूदी नागरिक हैं| मुस्लिम इस्लाम की शिया और सुन्नी शाखाओं से संबंधित हैं। कोई आधिकारिक आंकड़े नहीं हैं, लेकिन शिया का बहरीन मुस्लिम आबादी का 55-60% हिस्सा है। दक्षिण एशिया और अन्य अरब देशों से भारी, 2010 में 54% आबादी का गठन हुआ।  इनमें से 45% मुसलमान हैं और 55% गैर-मुस्लिम हैं, ईसाईयों , हिंदुओं, बहाई, बौद्ध और सिख समेत शामिल है।

शिक्षा दर

बहरीन ने परंपरागत रूप से एक उन्नत शैक्षणिक प्रणाली का दावा किया है। स्कूलिंग और संबंधित लागत पूरी तरह से सरकार द्वारा भुगतान की जाती है| प्राथमिक और माध्यमिक उपस्थिति दर अधिक है। बहरीन उच्च शिक्षा के संस्थानों को भी प्रोत्साहित करता है,बहरीन विश्वविद्यालय की स्थापना 1986 में मानक स्नातक और स्नातक अध्ययन और स्वास्थ्य विज्ञान कॉलेज के लिए की गई थी|
२१७३ ईसा पूर्व

२१७३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१७३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भीमसेन जोशी

जीवन

पंडित भीमसेन जोशी को बचपन से ही संगीत का बहुत शौक था। वह किराना घराने के संस्थापक अब्दुल करीम खान से बहुत प्रभावित थे। 1933 में वह गुरु की तलाश में घर से निकल पड़े। अगले दो वर्षो तक वह बीजापुर, पुणे और ग्वालियर में रहे। उन्होंने ग्वालियर के उस्ताद हाफिज अली खान से भी संगीत की शिक्षा ली। लेकिन अब्दुल करीम खान के शिष्य पंडित रामभाऊ कुंडालकर से उन्होने शास्त्रीय संगीत की शुरूआती शिक्षा ली। घर वापसी से पहले वह कलकत्ता और पंजाब भी गए। इसके पहले सात साल पहले शहनाई वादक उस्ताद बिस्मिल्ला खान को भारत रत्न से अलंकृत किया गया था। वर्ष 1937 में पंडित भीमसेन जोशी ने जाने-माने खयाल गायक थे। वहाँ उन्होंने सवाई गंधर्व से कई वर्षो तक खयाल गायकी की बारीकियाँ भी सीखीं। उन्हें खयाल गायन के साथ-साथ ठुमरी और भजन में भी महारत हासिल की है।
पंडित भीमसेन जोशी का देहान्त 25 जनवरी २०११ को हुआ।
श्रुतलेखन सॉफ्टवेयर

श्रुतलेखन सॉफ्टवेयर एक ऐसा सॉफ्टवेयर होता है जो कि श्रुतलेखन द्वारा वाक को पाठ में बदलता है अर्थात कम्प्यूटर पर माइक में बोले गई ध्वनि को टैक्स्ट रूप में बदलता है। इसे स्पीट टू टैक्स्ट सॉफ्टवेयर भी कहते हैं। यह स्पीच रिकॉग्नीशन तकनीक पर कार्य करता है।

अंग्रेजी श्रुतलेखन सॉफ्टवेयर

अंग्रेजी के लिए ड्रैगन नैचुरली स्पीकिंग नामक प्रसिद्ध श्रुतलेखन सॉफ्टवेयर है। इसके अतिरिक्त यह सुविधा ऑफिस ऍक्सपी, ऑफिस २००३ में उपलब्ध है। नई विंडोज़ विस्ता तथा विंडोज़ ७ में यह सुविधा अन्तर्निमित है।

हिन्दी श्रुतलेखन सॉफ्टवेयर

हिन्दी के लिए अभी तक केवल एक श्रुतलेखन सॉफ्टवेयर है - श्रुतलेखन-राजभाषा। एक अन्य सॉफ्टवेयर वाचान्तर-राजभाषा है जो कि अंग्रेजी स्पीच को इनपुट के तौर पर लेता है तथा मशीनी अनुवाद करके उसे हिन्दी टैक्स्ट में बदलता है।
ये भारतीय भाषी कम्प्यूटिंग कम्पनी सी-डैक तथा अन्तराष्ट्रीय कम्प्यूटर कम्पनी आइ०बी०ऍम० के द्वारा संयुक्त रूप से विकसित किया गये हैं। इसका मूल्य लगभग ५००० रुपये है।
एक अन्य हिन्दी एऍसआर नामक प्रोग्राम सोर्सफोज.नेट पर विकास के चरण में है।
ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।
कलाबाज़ (1977 फ़िल्म)

चरित्र

विजय (देव आनन्द) और राधा 'बनाम' लीज़ा (ज़ीनत अमान) कलाबाज़ है और सर्कस में काम करते है जिसका मालिक राधा के पिता जी डी सप्रू (प्रदीप कुमार) है| दोनों में प्रेम भी है| सर्कस में नीचे बचाव वाली जाली के बिना एक जांबाज़ प्रदर्शन में दोनों में तालमेल नहीं होता और राधा ज़मीन पर गिर बहुत ज़ख़्मी होती है| इलाज़ के बाद उसका चेहरा पूरी तरह बिगड़ जाता है| विजय को अपना नया चेहरा न दिखाने के लिए वह विदेश चली जाती है| इधर पंडितों का एक बृंद विजय से भारत-बर्मा सीमा पर लगी दुर्गम पहाड़ियों में पड़ी श्रीकृष्ण और देवी राधा के मूर्तियाँ ढूंढ लाने की विनती करते है| उनकी बात मान विजय, चंगू (असरानी), मंगू (तरुण घोष) व सैंडोज़ (हरक्यूलीस) को साथ लिए चल पड़ता है| रास्ते में उनकी भेंट सप्रू व उनकी भतीजी टीना (ज़ीनत अमान), जो राधा की हमशक्ल है, से होती है| एक मरते हुए पुजारी (ए के हंगल) से भी उनकी भेंट होती है| कहानी के शेष भाग में यह दिखाया गया है, क्या विजय उन मूर्तियों को लाने में और टीना के रूप में राधा को पहचानने में सफल होता है|
गंगाशरण सिंह

गंगाशरण सिंह (१९०५ - १९८८) भारत के स्वतंत्रता-संग्राम-सेनानी, राज्यसभा-सदस्य एवं हिन्दी साहित्यकार थे। वे भारतीय राष्ट्रीय कांग्रेस के प्रमुख नेताओं में थे तथा कांग्रेस सोसलिस्ट पार्टी के संस्थापकों में से थे।
वे बिहार से तीन बार राज्यसभा के सदस्य रहे (1956–62, 1962-68 तथा 1968-1974 तक नामित सदस्य)। वे बाबू राजेन्द्र प्रसाद के निकट सहयोगी थे। पटना में जयप्रकाश नारायण और गंगा बाबू एक ही घर में साथ-साथ रहते थे।

जीवनी

गंगा बाबू का जन्म पटना जिले के खड़गपुर में हुआ था। १९२८ में उन्होने पटना से मासिक 'युवक' का प्रकाशन आरम्भ किया। आचार्य नरेन्द्र देव के विचारों से प्रेरित और प्रभावित इस पत्र के लिये उन्होने अपने जीवन की सारी संचित पूँजी लगा दी थी। उसके जब्त हो जाने पर वे साप्ताहिक 'जनता' निकालने लगे। हिन्दी, संस्कृत, बांग्ला, उर्दू, गुजराती और अंग्रेजी के मर्मज्ञ विद्वान गंगा बाबू ने स्वतंत्रता आन्दोलन में अनेक बार जेल की यातना सही। वे सही अर्थों में एक लोकनेता थे। दबंग और प्रखर गंगाबाबू की स्पष्तवादिता से कैइ लोग काँपते थे।

हिन्दीसेवा

उन्होने हिन्दी को राष्ट्रभाषा के पद पर संस्थापित करने के लिये अथक प्रयास किया। वे भारतीय ज्ञानपीठ के संस्थापक न्यासी-बोर्ड के सदस्य थे। केन्द्रीय हिन्दी संस्थान, आगरा ने उनके नाम पर "गंगाशरण सिंह सम्मान" की स्थापना की है। बिहार सरकार भी उनके नाम पर एक साहित्य पुरस्कार प्रदान करती है।

गंगाशरण सिंह समिति

भारत सरकार ने सन् १९६९ में शिशु शिक्षा पर गंगाशरण सिंह समिति की रिपोर्ट को स्वीकार कर लिया।